Ferromagnetisme

Ferromagnetisme er en magnetisk egenskap som kjennetegner bestemte materialer (liknende magnetiske egenskaper er ferrimagnetisme og antiferromagnetisme). De fleste tilfeller av magnetisme i hverdagen stammer fra ferro- eller ferrimagnetiske stoffer, såkalte permanentmagneter.

Ferromagnetiske materialer lar seg magnetisere av et ytre magnetfelt og magnetiseringen vil ikke forsvinne etter at feltet er fjernet. Magnetiseringen til en ferromagnet som er magnetisert og senere fjernet fra feltet kalles den remanente magnetiseringen Mr. Det ytre feltet som kreves for å snu magnetiseringen kalles det koersive feltet Hc.

Kategori:Magnetisme